Villa Pisani (Montagnana)
<s>Villa Pisani je renesansna vila u sjevernotalijanskom naselju Montagnani, koju je projektirao Andrea Palladio.</s>

<s>Historija i karakteristike 
Palladio se početkom 1552. prihvatio posla da za svog prijatelja Francesca Pisanija, pored srednjovjekovne utvrde Montagnana isprojektira građevinu koja je trebala ujedinjavati dvije funkcije, tako da bude s jedne strane tipična gradska palača, a sa druge vila u prirodi.</s><s>Pisani je bio moćan i utjecajan venecijanski plemić, mecena brojnih umjetnika i pisaca, od Veronesea do Maganze, Vittoria, pa i samog Palladija, tako da se on bez krzmanja prihvatio tog zadatka.</s><s>Gradnja je počela u septembru pa je vila bila kompletno dovršena 1555. godine, uključujući i skulpturalnu dekoraciju.</s>

<s>Villa Pisani za razliku od drugih Palladijevih projekata uz sebe nema nikakvih objekata namijenjenih poljoprivredi (štala ili slično), tako da njen jednostavni monovolumen dobro odražava sofisticirani ukus vlasnika.</s><s>Palladio je po prvi put na toj vili primjenio dvostruki red lezena i dvostruke lođe okrunjene timpanonom (to rješenje je već koristio na Palazzo Chiericati).</s><s>Čitav volumen je opasao neprekinutim i elegantnim dorskim frizom na pozadini bijele žbuke.</s>

<s>U fasadi prema vrtu, dvodimenzionalnost zida kreće se u plastičnom iskopu portika i gornje lođe.</s><s>Kako ne postoje njegovi crteži za tu zgradu, pretpostavlja se da je tlocrt koji je objavio u svom traktatu Quattro Libri rezultat kasnijeg razmišljanja o tom projektu koji je već bio realiziran.</s>

<s>Villa Pisani sa svoje dvije etaže, istovjetnog tlocrta, jedna je od rjeđih u njegovu opusu.</s><s>Gornji kat je namjenio za privatne odaje vlasnika, a prizemlje za svakodnevni život, kao prostor gdje se obavljaju poslovi i prima goste.</s><s>Vertikalne veze osigurane su simetričnim eliptičnim spiralnim stepeništima na bočnim stranama lođe prema vrtu.</s><s>Opremljena brojnim kaminima, ukazuje da se nije koristila samo ljeti.</s><s>Različiti su jedino stropovi, u prizemlju bačvasti.</s><s>Najvažnija prostorija, salon u prizemlju, dekoriran je skulpturama Četiri godišnja doba od Alessandra Vittoria.</s>

<s>Villa Pisani je 1996. uvrštena na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile.</s>

<s>Izvori</s>

<s>Vanjske veze</s>

<s>Villa Pisani, Montagnana (PD) (na portalu Palladio museum)</s>

<s>Pisani
Pisani
Renesansne građevine u Italiji
Paladijeve građevine
Svjetska baština u Italiji</s>

